Υλικό Φυσικής-Χημείας	Ταλαντώσεις
	Δυο διαδοχικές ταλαντώσεις



Ένα σώμα μάζας 2kg ηρεμεί σε λείο οριζόντιο επίπεδο, δεμένο στο άκρο οριζόντιου ιδανικού ελατηρίου σταθεράς k=20Ν/m, στη θέση Ο. Ασκούμε στο σώμα για t0=0, μια σταθερή οριζόντια δύναμη μέτρου F=8Ν με αποτέλεσμα να επιμηκύνεται το ελατήριο, μέχρι τη στιγμή t1 που το σώμα έχοντας μετακινηθεί κατά d=0,8m, φτάνει στη θέση Γ, όπου παύει να ασκείται πάνω του η δύναμη F.
i) Να υπολογιστεί η επιτάχυνση του σώματος:
α) στην αρχική θέση, μόλις ασκηθεί η δύναμη F,  
β) όταν το ελατήριο έχει επιμήκυνση Δl1=0,4m,  
γ) στην θέση Γ, πριν καταργηθεί η δύναμη F και αμέσως μετά την κατάργησή της.
ii) Να βρεθεί η μέγιστη κινητική ενέργεια του σώματος για το διάστημα που ασκείται πάνω του η δύναμη F.
iii) Πόσο χρόνο ασκήθηκε στο σώμα η δύναμη F;
iv) Να γίνει η γραφική παράσταση x=x(t) της απομάκρυνσης του σώματος από την αρχική θέση ισορροπίας του Ο, σε συνάρτηση με το χρόνο, μέχρι τη χρονική στιγμή t2= 2s.
Θεωρείστε ότι π2≈10.
Απάντηση:

Στο διπλανό σχήμα έχουν σχεδιαστεί οι δυνάμεις που ασκούνται στο σώμα, όπου έχουμε ισορροπία στην κατακόρυφη διεύθυνση (Ν=mg), οπότε από το θεμελιώδη νόμο της δυναμικής παίρνουμε:
α) Για τη θέση Ο:
ΣFx=m∙αο → F=m∙αο  → 
β) Στη θέση που το σώμα έχει μετακινηθεί κατά s1=Δl1=0,4m:
ΣFx=m∙α1 → F-Fελ =m∙α1  →
 
γ)  Ελάχιστα πριν την κατάργηση της δύναμης στη θέση Γ:
ΣFx=m∙α2 → F-Fελ =m∙α2  →
 
Αμέσως μετά την κατάργηση της δύναμης F, η παραπάνω εξίσωση δίνει:

Με βάση τις τιμές της επιτάχυνσης που υπολογίσαμε παραπάνω, αλλά και με τη βοήθεια της εξίσωσης:

[bookmark: _GoBack]Βλέπουμε ότι για όσο χρόνο F>k∙Δℓ, (η δύναμη F μεγαλύτερου μέτρου από τη δύναμη του ελατηρίου) το σώμα επιταχύνεται και η ταχύτητά του αυξάνεται. Όταν F<k∙Δℓ, το σώμα επιβραδύνεται και η ταχύτητά του μειώνεται, οπότε η μέγιστη ταχύτητα του σώματος θα είναι στη θέση όπου α=0 δηλαδή στη θέση που το σώμα έχει διανύσει απόσταση s1=0,4m, όπως βρήκαμε παραπάνω.

Εφαρμόζουμε για το σώμα το θεώρημα μεταβολής της κινητικής ενέργειας μεταξύ της αρχικής θέσης Ο και της θέσης Κ, όπου (ΟΚ)=s1=0,4m:
Κτελ-Καρχ=Ww+WΝ+WF+WFελ  
Όπου Ww= WΝ = 0, δυνάμεις κάθετες στη μετατόπιση, WF=F∙s1 και WFελ=Uελ.αρχ-Uελ,τελ=0- ½ k(Δℓ)2, οπότε με αντικατάσταση στην (1) παίρνουμε:



Με βάση τα στοιχεία που βρήκαμε στα προηγούμενα ερωτήματα, φαίνεται η κίνηση του σώματος από το Ο στο Κ να είναι τμήμα κάποιας ταλάντωσης. Είναι έτσι; Ας το δούμε.
Κατά την παραπάνω κίνηση, υπάρχει μια θέση ισορροπίας, η θέση Κ, η οποία απέχει κατά (ΟΚ)=0,4m από την θέση φυσικού μήκους του ελατηρίου, όπου ΣF=F-k∙s1=0. Αν πάρουμε τώρα το σώμα σε μια τυχαία θέση, όπως στο σχήμα, η οποία απέχει κατά x΄ από το Κ, τότε για τη συνισταμένη δύναμη που δέχεται το σώμα, θα έχουμε:
[image: ]
Βλέπουμε δηλαδή να εκτελεί μια αρμονική ταλάντωση με σταθερά επαναφοράς D=k και περίοδο:
[image: ]
Και με πλάτος Α1=(ΟΚ)=s1=0,4m. Αλλά τότε η θέση Γ, σε απόσταση d=0,8m, είναι η δεξιά ακραία θέση της ταλάντωσης αυτής και η δύναμη F ασκήθηκε για χρονικό διάστημα t1= ½ Τ= 1s. 
Θεωρώντας τώρα την προς τα δεξιά κατεύθυνση ως θετική, το σώμα ξεκίνησε την ταλάντωσή του από την ακραία αρνητική θέση του (x΄=-Α1) για t=0, οπότε η εξίσωση της απομάκρυνσής του από τη θέση ισορροπίας του Κ, είναι την μορφής:
[image: ]
Αλλά τότε σε όλο αυτό το διάστημα, η θέση του x ως προς τη θέση φυσικού μήκους του ελατηρίου, θέση Ο, θα δίνεται από την εξίσωση:
[image: ]
Στη συνέχεια, σταματά να ασκείται στο σώμα η δύναμη F, οπότε έχουμε το γνωστό σύστημα σώμα-ελατήριο, όπου με βάση τη θεωρία μας το σώμα θα εκτελέσει ΑΑΤ, γύρω από τη θέση ισορροπίας του η οποία ταυτίζεται και με τη θέση φυσικού μήκους του ελατηρίου με την ίδια σταθερά επαναφοράς D=k, άρα και την ίδια περίοδο και με πλάτος Α2=d, αφού η θέση Γ είναι η ακραία θέση της νέας ταλάντωσης. Λαμβάνοντας  δε υπόψη ότι η νέα ταλάντωση ξεκινά τη χρονική στιγμή t΄=0 από την θέση x=+Α2, η απομάκρυνση θα παρουσιάζει αρχική φάση π/2, ενώ t΄=t-t1. Έτσι γράφουμε για την απομάκρυνση τη  δεύτερης ταλάντωσης:
[image: ]
Με βάση τις συναρτήσεις (1) και (2) χαράσσουμε τη ζητούμενη γραφική παράσταση x(t), παίρνοντας το παρακάτω διάγραμμα.

